Կարդալով Գեներալ-լեյտենանտ՝ Վաղարշակ Հարությունյանի հարցազրույցը տպված 14.03.2018թ."Իրավունք" թերթում, Առաջադիմական միացյալ կոմկուսի նախագահ՝ Վ. Սաֆարյանը վերհիշեց 1998թ. նոյեմբերին՝որպես պատգամավոր իր ունեցած հանդիպումը Ռուսաստանի Պետ Դումայի պատգամավոր՝ Անդրեյ Իվանի Նիկոլաևի հետ։ Հանդիպման ընթացքում Վ. Սաֆարյանը շնորհակալություն էր հայտնել վերջինիս, որ նա որպես ՌԴ Սահմանապահ զորքերի գլխավոր տնօրեն և Գ. Բուրբուլիսը՝ որպես ՌԴ Անվտանգության Խորհրդի քարտուղար, 1993թ. ժամանել էին Հայաստան և հենց Երևանի օդանավակայանում հայտարարել, որ Թուրքիայի ցանկացած ռազմական քայլ Հայաստանի դեմ՝ կդիտվի որպես ոտնձգություն Ռուսաստանի նկատմամբ, հաշվի առնելով, որ Թուրքիան հայկական սահմանին մոտեցրել էր թուրքական երրորդ դաշտային բանակը՝ սպառնալով ներխուժել Հայաստան։ Այս կոշտ և ժամանակին արված արտահայտությունը կասեցրեց Թուրքիայի հնարավոր ագրեսիան Հայաստանի նկատմամբ։